🌺🌺🌺

Инсанасе кьураб хасият г1адин,

Кьер-кьер хисулеб куц ихдал гьаваялъ,

Цин хинлъун, цин ц1орон, цинги т1ад нак1к1 лъун,

Т1егьарал гъут1бузе г1акъуба кьолеб.

Дие гьеб релълъуна дирго г1умруда,

Г1олохъанлъиялде ккараб савуда,

Санаца борцинч1еб, ч1аголъи хвараб,

Хиялал рилараб гьаб къисматалда.

Ихдал г1азукь бугеб т1егьлъун г1унана,

Т1абиг1ат сог1лъидал гьурмада гьими,

Г1узрабаз.кванараб г1ечлъун х1анч1ана,

Кидаяли къвараб къиматаб талих1.

Къана горду -нуц1а щвараб бакъалъе,

Бец1лъи балагьана нур сварал бераз,

Сих1 къот1араб къасде зодихъ кенч1олел

Ц1вабини паркъана гъоркьанги гьимун...